b"\n_START_ARTICLE_\nBeltinci\n_START_SECTION_\nIzvor krajevnega imena\n_START_PARAGRAPH_\nPrvotno se je kraj imenoval B\xc4\x9bletin\xd1\x8aci, kar je mno\xc5\xbeinski etnonim (etnonim=ime naroda ali plemena), tvorjen iz slovanskega osebnega imena B\xc4\x9bletin\xd1\x8a, ki je ohranjeno v starosrbskem osebnem imenu B\xc4\x9bletin in iz katerega je tvorjeno kajkavsko krajevno ime Beletinec. Ime torej prvotno pomeni 'prebivalci Beletinovega naselja'. V starih listinah se krajevno ime prvi\xc4\x8d omenja leta 1322_NEWLINE_kot Belethfalua, 1381 Belethafalua in 1402 Balatincz._NEWLINE_O krajevnem imenu kro\xc5\xbei tudi legenda. Po legendi je bila v vasi zelo lepa kobila, ki jo je pastir vsaki\xc4\x8d \xc4\x8desal z glavnikom. In po tej Beli, kot so klicali kobilo, se je vas za\xc4\x8dela imenovati Belotinci. Kasneje so \xc4\x8drko O preprosto izpustili in nastalo je ime Beltinci."